
న్యూఢిల్లీ : నగదురహిత చెల్లింపు లావాదేవీలను ప్రోత్సహించేందుకు ప్రభు త్వం మరో చర్య తీసుకుంది. డెబిట్, క్రెడిట్ కార్డు చెల్లింపులను ప్రోత్సహించేందుకు వచ్చే ఆర్థిక సంవత్సరానికి రూ.200 కోట్లు కేటాయించింది. ఈ మొత్తాన్ని మర్చంట్ డిస్కౌంట్ రేట్స్ (ఎండిఆర్) చార్జీల కింద ఆయా బ్యాంకులకు అందిస్తారు. వ్యాపార సంస్థలు డెబిట్, క్రెడిట్ కార్డుల ద్వారా చెల్లింపులను స్వీకరించడాన్ని అనుమతించేందుకు బ్యాంకులు ఆ లావాదేవీలపై కొంత మొత్తాన్ని ఎండిఆర్గా వసూలు చేస్తాయి. దేశంలో డిజిటల్ లావాదేవీలను ప్రోత్సహించాలన్న ఉద్దేశంతో ఈ కార్డుల ద్వారా జరిపే రూ.లక్షలోపు చెల్లింపులపై ఎండిఆర్ చార్జీలను ప్రభుత్వం రద్దు చేసింది. అయితే ఇలా బ్యాంకులు నష్టపోయే మొత్తాన్ని ప్రభుత్వం ఆర్బిఐ ద్వారా బ్యాంకులకు అందజేస్తోంది. ఇందుకోసం ఈ ఆర్థిక సంవత్సరం రూ.50 కోట్లు కేటాయించారు. వచ్చే ఆర్థిక సంవత్సరానికి ఈ మొత్తాన్ని రూ.200 కోట్లకు పెంచారు.

newdhilly : nagadurahita chellimpu lavadevilanu prothsahinchenduku prabhu twam maro charya teesukundi. debit, credit kaardu chellimpulanu prothsahinchenduku vache aardhika samvatsaraaniki roo.200 kotlu ketayinchindi. ee mottaanni marchant discount rates (mdr) chaarjeela kinda aayaa byaankulaku andistaaru. vyapara samsthalu debit, credit kaardula dwara chellimpulanu sweekarinchadaanni anumatinchenduku byaankulu aa lavadevilapai kontha mottaanni endiarga vasulu chestayi. desamlo disital lavadevilanu prothsahinchaalanna uddesamto ee kaardula dwara jaripe roo.lakshalopu chellimpulapai mdr chaarjeelanu prabhutvam raddu chesindi. ayithe ilaa byaankulu nashtapoye mottaanni prabhutvam arbi dwara byaankulaku andajestondi. indukosam ee aardhika samvatsaram roo.50 kotlu ketaayinchaaru. vache aardhika samvatsaraaniki ee mottaanni roo.200 kotlaku penchaaru.